Пенчо Славейков
Вият се облаци черни…

chitanka.info

Вият се облаци черни,

вихрена буря се кани;

като че в мисли чемерни

мръщат се тъмни балкани.

По-скоро шеметни бури,

по-скоро, вихри несвясни!…

Бура на мрак край да тури,

бура душа да изясни.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.